**ΑΡΧΑΪΚΗ ΕΠΟΧΗ (800 – 479 π.Χ.) ΚΕΦΑΛΑΙΟ 4**

**9. Τα γράμματα**

- Τα αρχαϊκά χρόνια οι ποιητές στρέφονται από την **ηρωική ποίηση** (ομηρικά έπη: εξιστόρηση των κατορθωμάτων) στη **διδακτική ποίηση του Ησίοδου** (εξιστόρηση της δημιουργίας του κόσμου και επικράτηση των θεών του Ολύμπου: **Θεογονία** και δίνει συμβουλές και οδηγίες για τη ζωή και την ηθική των ανθρώπων: **Έργα και Ημέραι**) .

Επίκεντρο της ποίησης είναι η **ειρήνη** και όχι ο πόλεμος.

- Ακολουθεί η **λυρική ποίηση**, μικρά ποιήματα που άδονται (απαγγέλλονται) με συνοδεία μουσικής λύρας ή φλογέρας (αυλού) από έναν τραγουδιστή ή ομάδα τραγουδιστών (**χορική** ποίηση) και ασχολούνται με τον εσωτερικό ψυχικό κόσμο των ανθρώπων.

- **Θέματα:**

- Εξύμνηση θεών

- Εξύμνηση αθλητών και νίκες σε πανελλήνιους αγώνες

- Στρατιωτικά κατορθώματα και περιπέτειες

- Χαρές και λύπες του έρωτα και χαρά της ζωής

- Έπαινος των πολιτικών αρετών

- Σάτιρα ανθρώπινων ελαττωμάτων και αδυναμιών

- **Εκπρόσωποι**: **Αρχίλοχος** από την Πάρο, **Σιμωνίδης** από την Κέα, **Μίμνερμος** από την Κολοφώνα, **Αλκαίος** και **Σαπφώ** από τη Λέσβο, **Αλκμάν** από τη Σπάρτη, **Πίνδαρος** από τη Βοιωτία.

- Πολλοί καταβάλλουν  προσπάθεια να κατανοήσουν με τη λογική τη δημιουργία του κόσμου, το νόημα της ζωής και να εξηγήσουν τα φυσικά φαινόμενα.

- **Εκπρόσωποι**: **Θαλής** (πρόβλεψε την έκλειψη ηλίου), **Αναξίμανδρος** (σχεδιασμός πρώτου χάρτη ουρανού και γης) και **Αναξιμένης** από τη Μίλητο, **Ηράκλειτος** από την Έφεσο, **Πυθαγόρας** από τη Σάμο.

-  Έτσι αναπτύσσονται η **φιλοσοφία**, η **αστρονομία**, η **γεωγραφία**, η **μετεωρολογία** και τα **μαθηματικά**.